**Előterjesztés**

**Körmend Város Önkormányzata Képviselő-testületének 2018. március 28.-i ülésére**

**Tárgy: Szociális térítési díjak megtárgyalása**

*Tisztelt Képviselő-testület!*

Az önkormányzat által biztosított települési támogatásokról és más szociális jellegű ellátásokról, a személyes gondoskodást nyújtó ellátásokról, az újszülöttek támogatásáról szóló 5/2015. (III.1.) sz. önkormányzati rendelet tartalmazza a szociális ellátások intézményi térítési díját.

Az ellátásokat az önkormányzat a Körmendi Szociális Szolgáltató és Információs Központon keresztül

biztosítja. Az ellátásai díjakat minden évben április 1.-ig kell felülvizsgálni.

A személyes gondoskodás körébe tartozó szociális ellátások térítési díja az intézményi térítési díj, amely a szolgáltatási önköltség és a normatív hozzájárulás, illetve a feladat finanszírozás egy főre jutó összegének, támogató szolgáltatás, jelzőrendszeres házi segítségnyújtás esetén a szolgáltatási önköltség és a szolgáltatás külön jogszabály szerinti költségvetési támogatásának különbözete.

Integrált intézmény esetén a térítési díjat szolgáltatásonként kell megállapítani, a közös költségelemek szolgáltatásonkénti közvetlen költségeinek arányában történő megosztással.

A térítési díj fizetését rendeletben kell szabályozni, azonban a Társulás nem jogosult rendelet alkotásra, így a társulási megállapodásban kijelölte Körmend város Önkormányzat Képviselő-testületét, hogy a saját rendeletében szabályozza a térítési díjakat.

2018. évre vonatkozóan kiszámításra került az elfogadott költségvetés adatai alapján az egyes ellátott feladatok esetében az önköltség és a támogatás különbözeteként fizetendő térítési díj, amely az előterjesztés mellékletét képezi.

Az 1. számú melléklet az egyes ellátások személyi térítési díját határozza meg jövedelem kategóriánként. A térítési díjak emelkedése a jelenlegi díjakhoz viszonyítva 2-3% között van, ami átlagosan 15-20 Ft közötti növekedést jelent.

Kérem a Tisztelt Képviselő-testületet az előterjesztést tárgyalja meg és a melléklet rendelet-módosítást fogadja el.

Körmend, 2018. március 22.

Bebes István

polgármester

**Körmend város Önkormányzata Képviselő-testületének**

**.../2018. (.../...)**

**önkormányzati rendelete**

**az Önkormányzat által biztosított települési támogatásokról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III.1.) sz. számú önkormányzati rendelet módosításáról**

Körmend város Önkormányzatának Képviselő-testülete az Alapörvény 32.cikk (2) bekezdésében, valamint a szociális igazgatásról és szociális ellátásokról szóló 1993. évi III. törvény 93§ (1) bekezdésében kapott felhatalmazás alapján eljárva a következőket rendeli el:

1.§ Körmend város Önkormányzata Képviselő-testületének az Önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III.1.) sz. számú önkormányzati rendelet ( a továbbiakban rendelet ) 1. melléklete helyébe jelen rendelet 1. melléklete lép.

2.§ A rendelet 2018. április 1. napján lép hatályba.

Körmend, 2018. március 28

Bebes István Dr. Stepics Anita

polgármester jegyző

Kihírdetve:..............................................

Dr. Stepics Anita

jegyző